b'\n_START_ARTICLE_\nFantastic Four\n_START_PARAGRAPH_\nAng Fantastic Four ay isang piksiyonal na\xc2\xa0superhero team na lumalabas sa American comics na inilathala ng Marvel Comics. Ang grupo unang lumabas sa The Fantastic Four #1 (pesta ng pabalat: Nob. 1961), na nakatulong upang maghatid ng isang bagong antas ng realismo sa\xc2\xa0medium. Ang Fantastic Four ay ang unang superhero team nilikha ni writer-editor Stan Lee at artist/co-plotter Jack Kirby, na bumuo ng isang tulunang diskarte sa paggawa ng komiks sa na sinimulan mula sa seryeng at sa mga sumunod pa._NEWLINE_Ang apat na mga indibidwal kaugaliang nauugnay sa Fantastic Four, na nakakuha ng\xc2\xa0superpowers matapos malantad sa\xc2\xa0cosmic rays\xc2\xa0sa panahon ng isang misyong pang-agham sa outer space, ay sina\xc2\xa0Mister Fantastic (Reed Richards), isang henyo sa agham at ang lider ng pangkat, na may kakayahang mabanat ang kanyang katawan sa mga hindi kapanipaniwala haba at hugis; Invisible Woman (Susan "Sue" Storm), na sa huli ay pinakasalan si Reed, na may kakayang gawang invisible (hindi nakikita) ang kanyang sarili at nang lumaon ay may kakayang gumawa ng malalakas na force field; Human Torch (Johnny Storm), nakakabatang kapatid ni Sue, na kakayang lumikha ng apoy, palibutan ng apoy ang kanyang sarili at lumipad; at ang malahalimaw na si\xc2\xa0Thing (Ben Grimm), ang kanilang kaibigang mainitin ang ulo ngunit mabait, isang dating college football star at college roommate ni Reed at ang isang mahusay na piloto, na nagtataglay ng superhuman na antas sa lakas, tibay, at tatag dahil sa taglay niyang malabatong laman._NEWLINE_Bilang unang seryeng superhero team ng Marvel Comics, ito ang bumuo ng isang pundasyon sa pag-akyat ng kompanya noong dekada 1960 mula sa isang maliit na sangay ng isang kompanyang tagalimbag patungo sa isang pop culture\xc2\xa0conglomerate. Ang serye ay nagpatuloy na nagtanghal sa talento ng manlilikha ng komiks gaya nina Roy Thomas, John Buscema, George P\xc3\xa9rez, John Byrne, Steve Englehart, Walt Simonson, at Tom DeFalco, at isa sa ilang serye ng Marvel na nagsimula sa\xc2\xa0Pinalakang Panahon ng Komiks\xc2\xa0na patuloy inilalathala hanggang 2015._NEWLINE_Mula sa unang pagpapakilala nong 1961, ang Fantastic Four ay inilalarawan na medyo problemado ngunit mapagmahal na pamilya. Sa pagbaluktot ng kombensiyon\xc2\xa0sa iba pang comic book archetypes ng panahon, sila ay nagbabangayan at nagkimkim ng sama ng loob na minsang mababaw o malalim, at tinalikuran ang anonymity upang maging celebrity. Ang koponan ay kilala para sa kanilang paulit-ulit na tagpo sa mga karakter gaya ng kontrabidang hari na si\xc2\xa0Doctor Doom, ang kumakain ng planta na si\xc2\xa0Galactus, ang prinsipeng naninirahan sa dagat na si\xc2\xa0Namor, ang taga-outerspace na si\xc2\xa0Silver Surfer, at ang mga napapalit-anyong alien na\xc2\xa0Skrulls._NEWLINE_Ang Fantastic Four iniangkop na rin sa\xc2\xa0ibang media, kasama dito ng apat na animated series\xc2\xa0at apat na pelikulang live-action.'